b"\n_START_ARTICLE_\nJosep Vert i Planas\n_START_SECTION_\nActivitat empresarial\n_START_PARAGRAPH_\nUn cop hagu\xc3\xa9 apr\xc3\xa8s l'ofici familiar de construcci\xc3\xb3 de carruatges, Josep Vert va cursar estudis de disseny i construcci\xc3\xb3 de carrosseries per a autom\xc3\xb2bils i vehicles industrials. Al capdavant de la seva empresa, Vertmetal, fou un dels primers carrossers de la pen\xc3\xadnsula Ib\xc3\xa8rica a aplicar les noves t\xc3\xa8cniques que havia apr\xc3\xa8s. Uns anys m\xc3\xa9s tard, gr\xc3\xa0cies al seu profund coneixement d'aquesta activitat va escriure la trilogia sobre la carrosseria \xc2\xabUn Segle de carrosseries gironines: oficis en el record\xc2\xbb, guanyadora del Premi Bonaplata el 1996. Juntament amb Salvador Claret, Josep Vert fou un dels pioners en la recuperaci\xc3\xb3 del patrimoni automobil\xc3\xadstic catal\xc3\xa0.\n_START_SECTION_\nFons hist\xc3\xb2ric\n_START_PARAGRAPH_\nDes de l'any 2008, el Centre de Documentaci\xc3\xb3 del Museu de la Mediterr\xc3\xa0nia custodia el fons que recoll\xc3\xad Josep Vert durant la seva vida d'estudi. Inclou documents, mapes, fotografies, planimetries, croquis i material arqueol\xc3\xb2gic."